CELEX: 32020R2086
Language: bg
Date: 2020-12-14 00:00:00
Title: Регламент за изпълнение (ЕС) 2020/2086 на Комисията от 14 декември 2020 година за изменение на Регламент за изпълнение (ЕС) 2020/532 по отношение на дерогация от Регламент за изпълнение (ЕС) № 809/2014 за проверки чрез мониторинг във връзка със заявленията за помощ по свързани с площ схеми за помощ и исканията за плащане по свързани с площ мерки за подпомагане

15.12.2020   
               
               
                  BG
               
               
                  Официален вестник на Европейския съюз
               
               
                  L 423/48
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2086 НА КОМИСИЯТА
         от 14 декември 2020 година
         за изменение на Регламент за изпълнение (ЕС) 2020/532 по отношение на дерогация от Регламент за изпълнение (ЕС) № 809/2014 за проверки чрез мониторинг във връзка със заявленията за помощ по свързани с площ схеми за помощ и исканията за плащане по свързани с площ мерки за подпомагане
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 62, параграф 2, първа алинея, букви а) и б) от него,
         като има предвид, че:
         
                     (1)
                  
                  
                     Регламент за изпълнение (ЕС) 2020/532 на Комисията (2) съдържа някои дерогации от, inter alia, Регламент за изпълнение (ЕС) № 809/2014 на Комисията (3) по отношение на някои административни проверки и проверки на място, приложими в рамките на общата селскостопанска политика.
                  
               
                     (2)
                  
                  
                     Някои елементи на проверките чрез мониторинг, извършвани съгласно член 40а от Регламент за изпълнение (ЕС) № 809/2014, изискват посещения на място. Въпреки това, поради ограниченията на движението, въведени с цел справяне с пандемията от COVID-19, през 2020 г. държавите членки може да не са в състояние да извършват тези проверки, както се изисква съгласно посочения член. Поради това е целесъобразно да се предвиди дерогация от някои разпоредби на посочения член.
                  
               
                     (3)
                  
                  
                     Поради това Регламент за изпълнение (ЕС) 2020/532 следва да бъде съответно изменен.
                  
               
                     (4)
                  
                  
                     Тъй като в настоящия регламент се предвижда допълнителна дерогация от Регламент за изпълнение (ЕС) № 809/2014 по отношение на референтната 2020 година поради пандемията от COVID-19, той следва да влезе в сила в деня на публикуването му в Официален вестник на Европейския съюз и да се прилага с обратно действие, считано от същата дата като Регламент за изпълнение (ЕС) 2020/532.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета за директните плащания и на Комитета за развитие на селските райони,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В Регламент за изпълнение (ЕС) 2020/532 се вмъква следният член 4а:
            
               
                  „Член 4а
                  Чрез дерогация от член 40а, параграф 1, първа алинея, буква в), първо изречение и член 40а, параграф 2, буква б) от Регламент за изпълнение (ЕС) № 809/2014, когато поради мерките, предприети във връзка с пандемията от COVID-19, държавите членки не са в състояние да извършат всички проверки, които изискват проверки на терен, по отношение на референтната 2020 година се прилага следното:
                  
                              а)
                           
                           
                              съответните проверки, свързани с критериите за допустимост, ангажиментите и другите задължения, се извършват за най-малко 3 % от съответните бенефициери;
                           
                        
                              б)
                           
                           
                              проверките на съдържанието на тетрахидроканабинол в конопа се извършват за най-малко 10 % от площта.“
                           
                        
            
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
            Той се прилага от 20 април 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 549.
         
            (2)  Регламент за изпълнение (ЕС) 2020/532 на Комисията от 16 април 2020 г. за дерогация по отношение на 2020 г. от регламенти за изпълнение (ЕС) № 809/2014, (ЕС) № 180/2014, (ЕС) № 181/2014, (ЕС) 2017/892, (ЕС) 2016/1150, (ЕС) 2018/274, (ЕС) 2017/39, (ЕС) 2015/1368 и (ЕС) 2016/1240 по отношение на някои административни проверки и проверки на място, приложими в областта на общата селскостопанска политика (ОВ L 119, 17.4.2020 г., стр. 3).
         
            (3)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).